Konstantin Vassiljev

Konstantinas Vasiljevas (; g. 1984 m. rugpjūčio 16 d.) – Estijos futbolininkas, saugas.

Atstovavo Estijos jaunimo rinktinėms, o nuo 2006 m. ir nacionalinei rinktinei.

 Karjera 
Žaidėjas profesionalo karjerą pradėjo Estijoje. Atstovavo įvairiems klubams Estijoje ir užsienyje.

 Tallinna JK 
2000–2001 m. rungtyniavo TJK-83 jaunimo ekipoje, 2001 m. atstovavo HÜJK Emmaste, o 2002 m. sezone rungtyniavo Tallinna JK, 

 FC Levadia Tallinn 
2003 m. sausį pasirašė sutartį su „Levadia“ klubu. 2003 m. kovo 15 d. debiutavo Meistriliiga rungtynėse prieš Maardu „Levadia“. 

2003 m. gegužės 13 d. pirmąjį savo įvartį pelnė atstovaudamas Talino klubui, o „Levadia“ išvykoje 9:3 sutriuškino Kuresarę. 

2004 m. iškovojo pirmąjį čempiono titulą. Iškovojo dar du čempiono titulus 2006 ir 2007 metais.

 NK Nafta Lendava 
2008 metų vasarį pasirašė sutartį su Slovėnijos „PrvaLiga“ klubu „Nafta Lendava“. 

2008 m. kovo 2 d. debiutavo Pirmoje lygoje išvykos rungtynėse prieš NK Celje. Varžovai nugalėjo rezultatu 2:0.

2008 m. kovo 16 d. pelnė pirmąjį įvartį „Nafta Lendava“ gretose, nors jo ekipa išvykoje 1:2 pralaimėjo „Drava Ptuj“.

 FC Koper 
2011 m. sausio 31 d. pasirašė dvejų su puse metų sutartį su Slovėnijos čempionais „Koper“.

2011 m. balandžio 2 d. įmušė pirmąjį įvartį „Koper“ gretose, o jo atstovaujama ekipa namuose 3:0 nugalėjo „Maribor“.

 FK Amkar Permʹ 
2011 m. rugpjūčio 29 d. pasirašė trejų metų sutartį su Permės „Amkar“. Debiutavo Rusijos „Premier“ lygoje 2011 m. rugsėjo 11 d. prieš Maskvos „Spartak“, tačiau 44 minutes dėl traumos buvo pakeistas. 2012 m. rugpjūčio 20 d. pelnė pirmąjį įvartį Permės „Amkar“ gretose, kai 2:0 įveikė „Krylia Sovetov Samara“ ekipą.

 Piast Gliwice 
2014 m. rugpjūčio 26 d. Vassiljevas pasirašė vienerių metų sutartį su Ekstraklasos klubu Piast Gliwice. Po trijų dienų debiutavo prieš Zawisza Bydgoszcz. 

2014 m. spalio 29 d. Vassiljevas įmušė pirmąjį įvartį „Piast Gliwice“ gretose, kai Lenkijos taurės rungtynėse 5:0 sutriuškino Bełchatów GKS. 

2014 m. lapkričio 3 d. įmušė pirmąjį įvartį Ekstraklasa, o jo atstovaujama ekipa 4:2 įveikė Bielsko-Bialo Podbeskidzie.

 Jagiellonia 
2015 m. birželio 18 d. Vassiljevas pasirašė dvejų metų sutartį su Ekstraklasos Jagiellonia Białystok klubu.

Pirmą kartą klubo gretose pasirodė 2015 m. liepos 2 d., UEFA Europos lygos atrankos etapo rungtynėse prieš Pakruojo „Kruoją“.

Vassiljevas 2016–2017 m. sezone pelnė 13 įvarčių, bei atliko 13 rezultatyvių perdavimų, o Balstogės Jagiellonia iškovojo sidabro medalius..

 Piast Gliwice 
2017 m. liepos 3 d. Vassiljevas pasirašė trejų metų sutartį su savo buvusiu klubu Piast Gliwice.

 FC Flora 

2019 m. vasario 27 d. pasirašė vienerių metų sutartį su „Flora“. 2019 m. kovo 10 d. debiutavo klube, o Flora rezultatu 2:0 nugalėjo „Tulevik“.

„Flora“ laimėjo 2019 metų „Meistriliiga“, o Vassiljevas pelnė 12 įvarčių. Sutartis buvo pratęsta ir kitam sezonui.

2020 metais tapo čempionu Meistriliiga, iškovojo 2019–2020 m. Estijos futbolo taurę ir 2020 metų Estijos supertaurę.

 Rinktinės 

2002 metais pakviestas atstovauti Estijos U-19 rinktinei. Vėlesniais metais atstovavo U-21 rinktinei

Estijos nacionalinėje rinktinėje debiutavo 2006 m. gegužės 31 d. draugiškose rungtynėse su Naująja Zelandija. mačas baigėsi lygiosiomis 1-1.

2024 m. birželio mėn. pranešta, kad futbolo legenda baigia karjerą nacionalinėje rinktinėje.Baltijos taurės finalą pasitinkantys estai – su nauju treneriu ir be legendos

 Pasiekimai, įvertinimai 
 Komandiniai pasiekimai 
 su  Levadia
 Meistriliiga: 2004, 2006, 2007 m.
 Estijos futbolo taurė: 2003–2004, 2004–2005, 2006–2007 m.

 su  Flora
 Meistriliiga: 2019, 2020 m.
 Estijos futbolo taurė: 2019–2020 m.
 Estonian Supertaurė: 2020, 2021 m.

 Asmeniniai įvertinimai 
Tris kartus – 2010, 2011 ir 2013 m. – buvo išrinktas Estijos metų futbolininku.

Estijos sidabrinį apdovanojimą pelnė rekordiškai šešis kartus – 2009, 2011, 2012, 2013, 2016 ir 2019 m.

 Išnašos 

 Nuorodos 
 SOCCERWAY
 FLASHSCORE
 Transfermarkt
 Globalsportsarchive

Vassiljev